
I. ОБЩО ПРЕДСТАВЯНЕ НА УЧЕБНАТА ПРОГРАМА
               Специалността “Пространствен дизайн” подготвя дизайнери, бъдещи проектанти и специалисти в областта на графичния и пространствен дизайн. В процеса на обучението от 8 до 12 клас учениците изучават и рисуване, скулптура, перспектива, пластична анатомия, история на изкуството, компютърна графика,  архитектура, ергономия, цветознание и др. Запознават се и с естестовото на приложната графика, която е неизмена част от цялостното обучение по специалността “Пространствен дизайн”.
   В часовете по главен специален предмет ПРОСТРАНСТВЕН ДИЗАЙН, учениците, които се обучават по професия ДИЗАЙНЕР, СПЕЦИАЛНОСТ „ПРОСТРАНСТВЕН ДИЗАЙН”, се подготвят чрез усвояване на теоретични знания и практически задачи да проектират и изпълняват оформление на витрини, магазини, изложби, щандове, интериорни и екстериорни пространствени решения. Запознават се най-общо с приложението на аудиовизуалните и кинетичните ефекти. През периода на обучението се цели да бъдат овладяни основните художествени принципи на композицията и да се усъвършенства умението на ученика да прилага нейните изразни средства, които ще му позволят правилно да се развие и изведе идеята като същевременно се оползотвори експозиционното пространство възможно най-рационално. Запознава се с естеството и характера на различните видове стоки и начина на аранжирането им. Акцентът пада върху преподаването на теоретични знания, които са в основата на реализацията на проектите.
Часовете се провеждат в специализирани ателиета, оборудвани с работни маси и съвременна цифрова техника, като включват  теоретични и практически занимания. Учебният процес се онагледява  с примери от най-новите тенденции в пространствения дизайн.

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
 В резултат на обучението ученикът трябва да:
да знае:
· понятията и терминология, засягащи специалността;
· етапите в проектирането на идейния проект;
· законите и принципите за изграждане на композицията;
· законите на формоизграждане;
· основни принципи в цветознанието;
· софтуерно ограмотяване 

да може да :
· Да анализира и проучва поставените задачи и да създава художествено произведение;
· Да проектира графични и триизмерни композиции и пластики;
· Да изработва предварителен проект - първоначална разработка на идеята по поставената задача чрез работни скици, перспективни рисунки и др., изпълнени със свободно избран материал;
· Да създава идеен проект - идеята се разработва чрез грундрис, разгънати експозиционни площи със съответстващото им графично решение, разрези, които допълват представата за пространственото решение в подходящ мащаб;
· Да има познание за различните видове материали, необходими за изработването на макет.
           
III. РАЗПРЕДЕЛЕНИЕ НА УЧЕБНОТО ВРЕМЕ
Специфична професионална подготовка
	КЛАС
	I СРОК 
УЧ. СЕДМИЦИ / ЧАСОВЕ 
	II-СРОК
УЧ. СЕДМИЦИ / ЧАСОВЕ
	ЧАСОВЕ
ГОДИШНО

	VIII
	18 / 2
	18 / 2
	72

	IX
	18 / 2
	18 / 2
	72

	X
	18 /2
	18 / 2
	72

	XI
	18 / 4
	18 / 4
	144

	XII
	18 / 5
	11 / 5
	145




IV.    УЧЕБНО СЪДЪРЖАНИЕ
 Структурирането на учебното съдържание е по раздели и теми. Учителят конкретизира и определя броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение. За постигане целите на обучението учителят разпределя учебните часове за нови знания, упражнения и контрол.


	№
	Наименование на раздели и теми
	Брой часове

	
	ПЪРВИ ГИМНАЗИАЛЕН ЕТАП
	

	
	VIII клас  - 72учебни часа
	

	1.
	Въведение 
	6

	1.1.
	Запознаване със спецификата на специалността. 

	

	1.2.
	Видове техники и употребата на материали в проектирането.

	

	2.
	КОМПОЗИЦИЯ ОТ ГЕОМЕТРИЧНИ ЕЛЕМЕНТИ
	30

	2.1.
	Композиции от геометрични елементи.
	

	2.2.
	Композиция от една или няколко еднородни геометрични елементи.
	

	2.3.
	Съчетаване на разнородни геометрични елементи - триъгълник, квадрат и кръг.
	

	2.4.
	Композиция от разнородни геометрични елементи с включване на  – растер , шрифт и др.

	

	2.5.
	Приложение на инструменти: темперни бои, тушовка, линия, пергел, триъгълник и др.

	

	3.
	КОМПОЗИЦИЯ ОТ ТРИИЗМЕРНИ ГЕОМЕТРИЧНИ ФИГУРИ
	30

	3.1.
	Композиция от триизмерни геометрични тела. Проектиране на модулна композиция от кубчета - ахроматична гама, материал – картон, лепило и др.

	

	3.2.
	Композиция от триизмерни разнородни геометрични тела – куб, паралелепипед, сфера, цилиндър.
	

	3.3.
	Намиране на център, баланс и ритъм в пластиката. Модулни композиции по зададена тема (баланс, динамика, ритъм). Работа с цвят.

	

	3.4.
	Постигане на триизмерност, мащабност, тектоничност, цветови център и цялостност в графичното оформление на пластиките.

	

	3.5.
	Композиция от триизмерни разнородни геометрични тела с включени следните графични елементи – растер, шрифт и др.

	

	
	Годишен изпит
	6

	
	Общо 
	72

	
	IX клас  -  72 учебни часа
	

	4.
	ПРОЕКТИРАНЕ НА ВИТРИНИ
	32

	4.1
	Теоретични познания и принципи за изграждане на витринното пространство.
	

	4.2.
	Прилагане на различни видове композиции във витринното пространство, представени в различни изгледи (грундрис, страничен разрез, фронтален изглед, детайл, перспективна скица). 

	

	4.3.
	Витрина за напитки и шоколадови изделия: Ученикът усвоява начини на проектиране на витринното пространство чрез различни видове композиции и графични елементи. Обособяване на център, модулни групи, графични и цветови акценти. Работи се с различни графични техники и цифрови технологии.
	

	4.4.
	Осъществяване на тематична витрина с рекламен реквизит 
Поставените теми се изпълняват чрез графични проекти в мащаб и формат 35/50.
	

	4.5.
	Проектиране и изработване на видове художествени артикули по зададена тема.

	

	5.
	ПРОЕКТИРАНЕ НА ВИТРИНИ ЗА ТЕКСТИЛ
	32

	5.1.
	Разработване на идейни проекти - прави и фалтирани платове. Изграждане на център чрез пластичен и цветови похват.  Работа с видове реквизит: рекламен, носещ, универсален. Композиция с торс (манекен). 
	

	5.2.
	Проектиране на композицията в пространството в (грундрис, страничен разрез, фронтален изглед, детайл, перспективна скица), използвайки пластичния похват и различни графични елементи.

	

	
	Годишен изпит
	8

	
	Общо 
	72

	
	X клас - 72 учебни часа
	

	6.
	ПРОСТРАНСТВЕНО И ГРАФИЧНО ОФОРМЛЕНИЕ НА ТЕМАТИЧНИ ВИТРИНИ С РЕКЛАМЕН ХАРАКТЕР
	32

	6.1.
	Проектират се графични пана и се изпълняват в макет тематични витрини
	

	6.2.
	Витрина на тема – мода, съвременни технологии, социална тематика. 
	

	6.3.
	Изработване на пространствени и графични проекти в мащаб.

	

	6.4.
	Проектране на рекламни и информационни пластични детайли по зададена тема.
	

	6.5.
	Рекламно-фирмена витрина по избор.

	

	6.6.
	Работа с различни графични техники и цифрови технологии.

	

	7.
	ПРОСТРАНСТВЕНО И ГРАФИЧНО ОФОРМЛЕНИЕ НА СЕРИЯ ВИТРИНИ С ФАСАДНО РЕШЕНИЕ
	32

	7.1.
	Проектиране на експозиционни пространства и включването на експозиционна графика. Изработването на проекта включва идейни скици, графично решение и макет.
	

	7.2.
	Проектиране на витрина според съществуваща архитектурна среда.
	

	7.3.
	Видове витрини – продуктова и имиджова.
Оформяне на фасада (графично и пластично).
	

	7.4.
	Графичен проект в мащаб - формат 100/70., макет.

	

	7.5.
	Художествено-пространствено оформление на рекламни и агитационни витрини.
	

	7.6.
	Графичен проект в мащаб - формат 100/70. , макет.

	

	
	Годишен изпит
	8

	
	Общо 
	72

	
	ВТОРИ ГИМНАЗИАЛЕН ЕТАП
	

	
	XI клас  - 144 учебни часа
	

	8.
	ВИТРИНИ ПО АРХИТЕКТУРНО ЗАДАНИЕ
	68

	8.1.
	Витрини по архитектурно задание (еднолицева, двулицева, островна или серия витрини) 
	

	8.2.
	Обемно-пространствено изграждане, цветово решение на зададените теми – проект и макет. 
	

	8.3.
	Проектиране на тематична витрина по зададена тема (сезони, спорт, култура, етнография, туризъм, социална, музейна и др.) или корпоративна.

	

	8.4.
	Рекламно пластично тяло за интериор или екстериор, съобразено със съществуваща архитектурна ситуация.  Проектът включва следните етапи: идейни перспективни  скици, идеен проект (пространствен и графичен), грундрис, разгънати стени, характерни разрези на детайли, експозиционна графика. 
	

	8.5.
	Графично решение на фасадата в мащаб 1:10, формат 100/70 
	

	8.6.
	Макет и пластично решение на фасадата, мащаб 1:10.

	

	9.
	ПРОЕКТИРАНЕ НА ЩАНДОВЕ
	68

	9.1.
	Запознаване с видовете щандове - еднолицев, двулицев, трилицев, островен
	

	9.2.
	Избор на тема на щанда. Примерни теми: Социална, Иновативни Технологии, Култура, Спорт и др.

	

	9.3
	Проучване по избраната тема.
	

	9.4.
	Първоначално разработване на идейните проекти. Скици и перспективни изгледи.
	

	9.5.
	Задълбочено разработване. Детайл.
	

	9.6.
	Представяне на проекта в грундрис, разгънати стени, характерни разрези на детайли, експозиционна графика.
	

	9.7.
	Изпълнение на проекта чрез софтуерен продукт или по избор.
	

	9.8.
	Макетиране ( мащаб 1:10 ) и графично решение  ( пано формат 100/70 )
	

	
	Годишен изпит
	8

	
	Общо 
	144

	
	XII клас  - 145 учебни часа
	

	10.
	ПОДГОТВКА И РЕАЛИЗАЦИЯ  НА  ГОДИШНИ И ДИПЛОМНИ ЗАДАЧИ Примерни теми: серия от витрини с фасадно решение по архитектурна даденост,  изложби с рекламна цел,  щандове и др.
	145

	10.1
	Проучване и извличане на информация по избраната тема за дипломна работа. 
	

	10.2
	Първоначално разработване на идейните проекти. Скици и перспективни изгледи.
	

	10.3.
	Проектиране на дипломната работа. Задълбочено разработване. Детайл.
	

	10.4.
	Реализация на  годишна/ дипломната работа със софтуерни продукти или по избор.
	

	10.5.
	Представяне на проекта в грундрис, разгънати стени, характерни разрези на детайли, експозиционна графика.
	

	10.6.
	3-5 бр. графични пана – отпечатани във формат 100/70
	

	10.7.
	Изпълнение на макет  в подходящ мащаб.
	

	
	Общо
	505







ПЪРВИ ГИМНАЗИАЛЕН ЕТАП

Раздел 1.	ВЪВЕДЕНИЕ
Цели:    Запознаване на учениците със специалността, материалната база и възможност. Представяне на предходни проекти на други випуски.
 
Раздел 2.	КОМПОЗИЦИЯ ОТ ГЕОМЕТРИЧНИ ЕЛЕМЕНТИ
Цели:   Да се запознаят с основни композиционни схеми и геометрични елементи;  Да придобият търпение, упоритост и прецизност. Усвояване на техники: темпера - полагане на равен тон, апликация. Придобиване на знания за логиката на движение, принципите и законите, действащи при изграждане на композицията.

Раздел 3.	КОМПОЗИЦИЯ ОТ ТРИИЗМЕРНИ ГЕОМЕТРИЧНИ ФИГУРИ
Цели: Да се придобият основни познания за триизмерното проектиране чрез намиране на център, баланс и ритъм в пластиката. Запознаване с основни модулни композиции - баланс, динамика, ритъм. Работа с цвят. Постигане на триизмерност, мащабност, тектоничност, цветови център и цялостност в графичното оформление на пластиките.

Раздел 4.	ПРОЕКТИРАНЕ НА ВИТРИНИ
Цели: Да се постигнат теоретични и практически знания и умения при проектирането на витрини, чрез прилагане на различни видове композиции във витринното пространство представени в различни изгледи (грундрис, страничен разрез, фронтален изглед, детайл, перспективна скица). 

Раздел 5.	ПРОЕКТИРАНЕ НА ВИТРИНИ ЗА ТЕКСТИЛ
Цели:  Да се придобият основни познания за характера и спецификата при аранжирането на платове - прави и фалтирани. Изграждане на център чрез пластичен и цветови похват.  Работа с видове реквизит: рекламен, носещ, универсален. Композиция с торс (манекен). 
Работи се с различни графични техники и цифрови технологии. Проектиране и изработване на видове художествени артикули по зададена тема.
Придобиване на знания за разполагането на композицията в пространството в (грундрис, страничен разрез, фронтален изглед, детайл, перспективна скица), използвайки пластичния похват и различни графични елементи.


Раздел 6.	ПРОСТРАНСТВЕНО И ГРАФИЧНО ОФОРМЛЕНИЕ НА ТЕМАТИЧНИ ВИТРИНИ С РЕКЛАМЕН ХАРАКТЕР
Цели: Да се премине на по-високо ниво в проектирането чрез постигане на художествено-пространствена цялост при изграждането на витрини. Запознаване с основните правила на екзпозиционната графика с рекламен характер. Да се усъвършенства взаимовръзката между графика, пропорции и мащаб. 


Раздел 7.	ПРОСТРАНСТВЕНО И ГРАФИЧНО ОФОРМЛЕНИЕ НА СЕРИЯ ВИТРИНИ С ФАСАДНО РЕШЕНИЕ
Цели:       Да се придобият основни познания за единство между пространство и графика. Да се затвърдят уменията при проектирането на фасадни решения.


ВТОРИ ГИМНАЗИАЛЕН ЕТАП

Раздел 8.	ВИТРИНИ ПО АРХИТЕКТУРНО ЗАДАНИЕ 
Цели:  	Да се усвоят знания за комплексното решаване на композиция от серия витрини. Да се научат да използват на практика компоненти като универсален или уникален реквизит, аксесоари, експозиционна графика и шрифт.

Раздел 9.	ПРОЕКТИРАНЕ НА ЩАНДОВЕ
Цели:	Да се придобият основни познания при проектирането на различните видове щандове. Да придобият професионално умение за етапно проектиране: проучване на темата и фирмения бранд, идейни перспективни  скици, идеен проект (пространствен и графичен), грундрис, разгънати стени, характерни разрези на детайли, експозиционна графика. Онагледяването му включва макет и графично и пластично решение на фасадата. Да могат да проектират прилагайки цифрови технологии и съответните софтуерни продукти.


Раздел 10.	ПОДГОТВКА И РЕАЛИЗАЦИЯ  НА  ГОДИШНИ И ДИПЛОМНИ ЗАДАЧИ Примерни теми: серия от витрини с фасадно решение по архитектурна даденост,  изложби с рекламна цел,  щандове и др.
Цели: Да приложи всички придобити знания и умения от предходните четири години обучение и да създаде самостоятелно завършен проект, на професионално ниво.
   
Една седмица, преди оформянето на годишните оценки се провежда задължително изпитване за установяване на изходното ниво на учениците по учебен предмет „Пространствен дизайн“  от VIII до XI клас.
Задачите на учениците са както следва:
	8-ми клас:  Изпълнение на графичен проект по изтеглена тема: Композиция от геометрични елементи, материал: картони, темперни бои, лепила и др.
 формат 35/50см; 6 учебни часа
	9-ти клас: Изпълнение на графичен проект по изтеглена  тема:  Витрина, формат 35/50см; 6 учебни часа
10-ти клас: Изпълнение на графичен проект по изтеглена  тема:  Витрина формат 50/70см; 7 учебни часа
	11-ти клас: Изпълнение на графичен проект по изтеглена  тема:  Серия витрини  формат 100/70см; 8 учебни часа

Годишната оценка се формира от комисия, определена от директора след разглеждането на годишния изпит и представяне на учебните задачи от цялата година. 
За получаване на професионална квалификация учениците от 12 клас полагат изпити по теория и практика на професията по Национални изпитни програми.

V.  ОЧАКВАНИ РЕЗУЛТАТИ
В края на обучението по специфична професионална подготовка по учебния предмет „Пространствен дизайн“,  ученикът трябва да е усвоил:
· Понятията и терминология, засягащи специалността;
· Етапите в проектирането на идейния проект;
· Законите и принципите за изграждане на композицията;
· Законите на формоизграждане;
· Основни принципи в цветознанието;
· Софтуерно ограмотяване 
· Да анализира и проучва поставените задачи и да създава художествено произведение;
· Да проектира графични и триизмерни композиции и пластики;
· Да изработва предварителен проект - първоначална разработка на идеята по поставената задача чрез работни скици, перспективни рисунки и др., изпълнени със свободно избран материал;
· Да създава идеен проект - идеята се разработва чрез грундрис, разгънати експозиционни площи със съответстващото им графично решение, разрези, които допълват представата за пространственото решение в подходящ мащаб;
· Да има познание за различните видове материали, необходими за изработването на макет.
· Да могат да проектират прилагайки цифрови технологии и съответните софтуерни продукти. 
VI.  АВТОРСКИ КОЛЕКТИВ
Боряна Велева – старши учител в  НГПИ „СВЕТИ ЛУКА” – София
Милена Антонова – учител в  НГПИ „СВЕТИ ЛУКА” – София
Десислава Врабчарска - учител в  НГПИ „СВЕТИ ЛУКА” – София
Дияна Драйчева - учител в  НГПИ „СВЕТИ ЛУКА” – София

